Preșcolarii de la Grădiniţa cu Program Prelungit, Nr.1, Focșani, implicati în activități de voluntariat!

Grădinița cu Program Prelungit Nr.1 Focșani, a desfășurat acțiunea ,, Zâmbim pentru fiecare copil,, din cadrul proiectului S.N.A.C, unde au oferit dulciuri si jucării, copiilor aflați în dificultate!

Acțiunea a fost coordonată de prof. Coord. Raluca Bratu, sub îndrumarea directorului prof. Călin Luminița, alături de întreg colectivul unității!

Scopul activității este acela de a încuraja implicarea copiilor de vârstă preșcolară, precum și a părinților, în activități de voluntariat în scop umanitar, susținerea procesului de incluziune socială a persoanelor aflate în dificultate.

Toate pachetele strânse au fost donate către copiii prezenti la Asociația Sf. Sofia în parteneriat cu preotul paroh Marian Tudor!

Cu această ocazie, am încercat să aducem pe chipul celor mai puțin norocoși, un zâmbet și puțină speranță.

Mulțumiri cadrelor didactice, părinților, bunicilor copiilor, care au dat dovadă de implicare, bunăvoință, sprijin, generozitate, empatie față de semenii noștri si preotului paroh Marian Tudor!

Să ne aducem aminte că “de unde dai, Dumnezeu îți dă mai mult”.

Campania, susținută de Ministerul Educației, s-a desfășurat în unitățile de învățământ din întreaga țară.